**Panaceul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când visul își reface energia

sorbind din al dorințelor izvor,

Lăsați-l să-și înece alergia

la ziua tolanită în pridvor.

Nu puneți piedici mersului buiestru,

zăbala să n-o strângeți în delir!

Nu puneți pe dorințe un sechestru

ce nu acceptă-al zilei coviltir!

Lăsați-le să zburde nebunatic,

Iar Pegașii să urce spre Morfeu,

Să îi predea destinul meu tanatic,

contaminat de-al lumii minereu!

Căci doar în visuri lumea se transformă,

iar timpul se îndreaptă spre trecut,

Anacolutul fără nicio noimă

să nu mai ia prezentului tribut.

Acolo, undeva, în așteptare

voi reprimi al vieții bisturiu

ca să tratez de neagra delăsare

o lume prea bogată în pustiu.

Voi opera cu propria gândire!

Voi exciza tot ce e canceros!

Și, pas cu pas, o nouă izvodire

voi implanta prezentului hidos!

Îl el voi regăsi a mea comoară:

Părinți, iubiri și clipe din trecut

pe care le-am pierdut odinioară

fără să știu ce multe am avut.

E prea frumoasa lumea construită

în al meu vis, ori chiar în visul tău

Nu ne treziți din lumea plăsmuită,

Doar visul ne-a rămas drept panaceu.